Assange-saken starter i høyesterett i dag
Allerede to ganger har det engelske rettsvesenet bestemt at utleveringsordren fra Sverige er gyldig, men Assange nekter å gi opp, han gjør hva som helst for å ikke bli utlevert. I dag starter den to dager lange høringen i høyesterett hvor 40-åringen skal prøve å stoppe utleveringen, skriver BBC News. I Sverige venter høringer rundt anklager om at han skal ha voldtatt en kvinne og seksuelt forulempet en annen i august 2010. Siden da har Assange kjempet mot utlevering, men årsaken er ikke sexanklagene som venter ham. Avgjørelsen er ventet først om par uker.Wikileaks-gründeren frykter at en utlevering til Sverige er en snarvei til utlevering til USA. Der er anklagene mot ham langt mer alvorlige etter at han gjennom sitt arbeid med Wikileaks har publisert en rekke hemmeligstemplede dokumenter rundt USAs operasjoner i Afghanistan. Blir han funnet skyldig der, risikerer han dødstraff. Utleveringsadvokat, Peter Caldwell er kjent med Assange sin sak og sier til nyhetsbyrået AP at han tror ikke Assange vil lykkes i overbevise dommerne i høyesterett. - Hans sak er velargumentert, men det går ikke over Storbritannias forpliktelser til europeisk lov, sier Caldwell.Assange har argumentert at arrestordren som er utstedt av en svensk aktor er ugyldig. I Storbritannia, så vel som i USA, er det kun en dommer som kan utstede arrestordre. Derfor mener 40-åringen at det er en ugyldig ordre. Hans advokater argumenterer at det er uriktig at en aktor utsteder ordren i og med at det er den samme aktor som vil fengsle Assange for sexanklagene. Dersom Storbritannias Høyesterett avslår australierens klage er det sannsynlig at hans advokater vil gå mot den siste utveien, den europeiske menneskerettsdomstolen i Strasbourg. Dersom domstolen går med på å behandle saken vil Assange kunne bevege seg fritt rundt i Strobrittania, hvor han er ute på kausjon. Hvis de avviser saken vil han bli utlevert til Sverige umiddelbart.
Iløpet av de to neste dagene skal sju høyesterettdommere i London bestemme om Julian Assange skal utleveres til Sverige.